Lisa 1
26.06.2024 raamlepingu
nr 2-2/24/610-1 juurde

TEHNILINE KIRJELDUS „Koopiamasinate ja printerite hooldus ja remont“

1.	Üldtingimused

1.1.	Hanke esemeks on koopiamasinate ja printerite remont, hooldus ja diagnostika koos seotud varuosade ja seadmetega. 
1.2.	Remonti ja hooldust vajavad seadmed võivad olla vanemad kui kaheksa (8) aastat.
1.3.	Remonditavate ja hooldatavate seadmete nimekiri (tootemargi põhiselt), mille osas kogused ja tootemargid võivad lepinguperioodi jooksul muutuda ja täieneda, kuid mille funktsioon on sama:

Tootemargid	Kogused	
HP 	154	
Konica Minolta	47	
Canon	28	
UTAX	1	
Samsung	11	
Xerox	3	
Epson	4	
Kyocera 	9	
Ricoh Aficio	1	
Toshiba 	1	
Sharp	4	
Dell	6	
OKI	1	
Nashuatec	1	
Canon iR-ADV C5030	2	
Canon iRC3580Ne	2	
Canon iR1022	1	
Canon iR-ADV C2020i	1	
HP CM4730	1	
HP LaserJet M451dn	1	
KonicaMinolta-C258	2	
KonicaMinolta-C224e	1	
KonicaMinolta-C554e	1	
Xerox WorkCentre 7830	2	

1.4.	Kui lepingu kehtivuse ajal lisandub nomenklatuuri mõne uue tootja printer või koopiamasin (mida ei ole kestvuslepingus välja toodud), on tellijal õigus seadmete remonti ja hooldust tellida raamlepingupartneritelt, kellel on olemas vastav võimekus.
1.5.	Pakkuja, kes teeb ühele, mitmele või kõikidele hankeosadele pakkumuse, peab olema võimeline hooldama ja remontima kõiki printereid ja koopiamasinaid. Pakkujal tuleb esitada nimekiri kõigist tootjatest, kelle seadmete remondiks ja hoolduseks on olemas vastav võimekus, välja tuleb tuua ka need tootjad, kelle tooteid hankes küsitud ei ole.
1.6.	Kui kestvuslepingu perioodil lisandub seadmeid või objekte, mida kestvuslepingu sõlmimise ajal ei nimetatud, sõlmitakse poolte kokkuleppel lepingu lisa.
1.7.	Täpsemad tingimused sätestatakse minikonkursside tingimustes, kestvuslepingute alt tellitavates teenustes või ostutellimustes. 

2.	Nõuded teenusele

2.1.	Seadmete remont- ja hooldustöid teostatakse tellija territooriumil väljakutse alusel ühe tööpäeva (24 h) jooksul väljakutsest alates, kui ei ole kokkulepitud teisiti. 
2.2.	Rohkem aega (üle 24 h) nõudvate remonttööde korral on tellijal õigus täitjalt nõuda ajutist asendusseadet. Poolte kokkuleppel asendatakse remonti vajav seade asendusseadmega. Enne asendusseadme paigaldamist peab täitja asendusseadme kasutamise maksumuse eelnevalt kooskõlastama tellijaga, kui seda ei ole eelnevalt tehtud hankelepingus. Täitja on kohustatud varuosa ja/või asendusseadme tarnimisest tellijat e-kirja teel teavitama, teavitus tuleb edastada vähemalt üks tööpäev enne tarnet.
2.3.	Remont- ja hooldustöid teostatakse tööpäevadel (E-N kell 08.15–17.00 ja R 08.15–15.45). Remont- ja hooldustööde hinnaarvestus toimub tunnihinna alusel (15 minuti täpsusega), alates tööde alustamisest ja lõpetades tööde valmimise või katkestamisega, sõltumata tööde teostajate ning remonditud või hooldatud seadmete arvust.
2.4.	Remont- ja hooldustöödeks vajaminevad töövahendid ning tarvikud tagab täitja.
2.5.	Täitja peab hankelepingu sõlmimiseks edastama nimekirja tehnikutest koos kontaktandmetega (e-posti aadress, telefoninumber), kelle ülesandeks on lahendada printerite ja koopiamasinatega tekkinud probleeme ning kelle poole pöörduda teenuse tellimiseks. Nimekiri peab olema edastatud regioonide lõikes.
2.6.	Kui täitjal on teenuse tellimiseks veebikeskkond, tuleb esitada tellijale juhend, kuidas veebikeskkonnas teenust tellida.

3.	Nõuded personalile

3.1.	Remont- ja hooldustöid teostav personal peab olema pädev printerite või koopiamasinate remondiks ja hooldamiseks.

4.	Kasutatavad seadmed, materjalid ja muud juhendid

4.1.	Hooldust teostatakse seadme tootja juhiste järgi.
4.2.	Peamiste hooldustööde loetelu (nimekiri ei ole lõplik):

4.2.1.	rullikute vahetamine;
4.2.2.	drummide, Image Unit’i ja Developer Unit’i vahetus ning kalibreerimine;
4.2.3.	seadme puhastamine tolmust ja tooneri jääkidest;
4.2.4.	varuosade vahetamine vastavalt vajadusele (varuosade maksumus selgub iga konkreetse tellimuse käigus; enne vahetamist on täitja kohustatud tellijaga varuosa hinna kooskõlastama).

4.3.	Enne remont- ja/või hooldustööde alustamist koostab täitja kalkulatsiooni ja kooskõlastab selle tellijaga. 
4.4.	Seadmete varuosade hankimise aega ei loeta remont- ja hooldustööde hulka kuuluvaks.
4.5.	Kasutatavad varuosad peavad olema seadme tootjapoolsed originaalvaruosad, millele kehtib tootja määratud garantiiaeg, mis hakkab kehtima alates varuosade paigaldamise kuupäevast.
4.6.	Kui tellija leiab, et pakutud varuosa(de) hind on võrreldes turuhinnaga ebamõistlikult kõrge, on tellijal õigus varuosa pakkumisest loobuda ning hankida need mujalt. Täitja on kohustatud pakutud hoolduse ja töötunni hinnaga teostama remont- ja hooldustööd mujalt soetatud varuosadega.